Katrin Ventsel

Katrin Ventsel (sündinud 4. veebruaril 1964 Tallinnas) on eesti ehitusinsener.

Ta on lõpetanud 1981. aastal Tallinna 32. Keskkooli ning 1987. aastal Tallinna Polütehnilises Instituudi tööstus- ja tsiviilehituse erialal.

Juba õpingute ajal töötas ta Projekteerimise Instituudis EKE Projekt tehnikuna, hiljem insenerina. Aastatel 1997–1998 oli personalijuht AS-is Kolde Projekt, kuid aastatel 1998–1999 jätkas tööd Kolde Grupp OÜ juhatuse liikme ja tegevjuhina.

Katrin Ventsel on arhitektuuribüroo Pluss asutajaliige ja partner alates büroo loomisest 2002. aastal. Arhitektuuribüroo Pluss OÜ on projekteerinud rohkem kui 1 000 000 ruutmeetrit ühiskondlikke hooneid, kortermaju ja eramuid – nii uusehitisi kui renoveeritavaid ja restaureeritavaid hooneid. Pluss OÜ on esimesi arhitektuuribüroosid Eestis, mille koosseisu kuulub tegevjuhi ametikoht ning Katrin Ventsel on Eesti üks esimesi juhte selles ametis.

Katrin Ventsel on volitatud ehitusinsener (tase 8). Ta on läbinud täiendkoolitusi ärikorralduses, kaasaegsete insenerilahenduste ja ehitusjuhtimise meetodite, ehitusprojektide koostamise ning projekteerimise ja ehitamisega seotud õigusaktide alal.

 Erialane tegevus 
Katrin Ventsel on arhitektuuribüroo Pluss esindajana olnud Eesti Ehituskonsultatsiooniettevõtete Liidu juhatuse liige. Ta on osalenud lektorina Äripäeva 2015. aasta kinnisvarakonverentsil. Alates 2019. aastast on ta kaasa löönud Arhitektuurikeskuse töörühmades. 2021. aastast kuulub ta Eesti Arhitektide Liidu projekteerimise rahastamise komisjoni töörühma.

 Projekteerimise juhtimise projekte 
 2013 – Stroomi kaubanduskeskus, Madara 5a, Tallinn
 2013 – Panorama City kaubandus- ja meelelahutuskeskus, Tallinn
 2014 – SA Põhja-Eesti Regionaalhaigla Mustamäe PAT-, C-korpuse ja parkla etapiline rekonstrueerimine, J. Sütiste tee 19, Tallinn
 2014 – Äripindadega korterelamu, Poordi 1, Tallinn
 2015 – Madala 16 parkimistasandiga kortermaja, Tallinn
 2015 – Järvevana 7b büroohoone, Tallinn
 2015 – Äripindadega korterelamud Staapli 3, 4, 8, 12 Ümbritseva ala, sh kaid, rannapromenaad, ellingupark, kvartali tänavate projekteerimine
 2015 – korterelamud, C. R. Jakobsoni 7, Tallinn
 2016 – Äripindadega korterelamu, Pärnu mnt 31; 33 Tallinn 
 2017 – Büroohoone Riias, Skanstes Street 25; 27
 2017 – Manufaktuuri kortermajad, Kopli - Sitsi Manufaktuuri 14, Tallinn
 2018 – Äri- ja majutushoone Sepise 8, 10; Valukoja 10, Tallinn
 2018 – Sepapaja 10 multifunktsionaalne ärihoone, Tallinn
 2018 – Selveri Köök, tootmishoone, Taevakivi 7, Tallinn
 2018 – Ehitajate tee 91; Kadaka tee 141; 143 kortermajad, Tallinn
 2018 – Aidu veespordikeskus, Aidu küla, Ida-Virumaa
 2019 – Alma Tomingase ärihoone Sepise 7, Tallinn
 2019 – Haljala Kool
 2019 – Rail Baltica Pärnu reisijate terminali hoone ja ümbritsev ala
 2020 – Paepargi korterelamud, Tallinn
 2020 – Peterburi tee 1a ärihoone, Tallinn

 Viited 

Muud allikad
 „Ventsel: Ilus maja ei pruugigi kallim olla“, Kristina Traks. Äripäev, 18. veebruar 2015.
 "Arhitektuuribüroo Pluss OÜ töötajad".
 „Pluss on parem kui miinus“, Äripäev. 14. veebruar 2020.

 Välislingid 
 Arhitektuuribüroo Pluss OÜ

Kategooria:Eesti ehitusinsenerid
Kategooria:Tallinna Tehnikaülikooli vilistlased
Kategooria:Sündinud 1964